sasicodes/solvari-1 huggingface dataset:
ஏனெனில் சற்று முன்னரே அவர்கள் தங்கள் அடிமை வாழ்விலிருந்து விடுதலை பெற்றிருந்தார்கள் யூதேயா நாட்டு மக்கள் யாவரும் அரண்மையில்தான் ஒருங்கிணைக்கப்பட்டிருந்தார்கள் தீட்டுப்பட்டிருந்த பய கலன்களும் பலிபீடமும் கோவிலும் மீண்டும் பய்மைப்படுத்தப்பட்டிருந்தன.
அவர்கள் சமாரியா நாடு முழுவதற்கும் கோனா பெத்கோரோன் பெல் மாயிம் எரிகோ கோபா ஜசொரா சாலேம் பள்ளத்தாக்கு ஆகிய நகர்களுக்கும் செய்தி அனுப்பினார்கள்.
உடனே அவர்கள் உயர்ந்த மலையுச்சிகளைக் கைப்பற்றி அங்கு இருந்த ஊர்களைக் காவலரண் செய்து வலுப்படுத்தினார்கள் அவர் அறுவடையாகியிருந்ததால் போருக்கு முன்னேற்பாடாக உணவுப்பொருள்களைச் சேகரித்தார்கள்.
ஓரே நேரத்தில் இருவர் மட்டுமே செல்லக்கூடிய அளவுக்கு அவை குறுகியனவாய் இருந்ததால் தாக்குவதற்காக மேலே ஏறிவரும் எவரையும் தடுப்பதற்கு மேலே ஏறிவரும் எவரையும் தடுப்பதற்கு எளிதாய் இருந்தது.
தலைமைக் குரு யோவாக்கிமும் எருசலேமில் குழுமியிருந்த இஸ்ரயேல் மக்களின் ஆட்சி மன்ற உறுப்பினர்களும் ஆணையிட்டபடி இஸ்ரயேலர் செய்து முடித்தனர்.
இஸ்ரயேலின் ஆண்கள் யாவரும் கடவுளை நோக்கி மிகுந்த ஆர்வத்துடன் கூக்குரலிட்டார்கள் நோன்பிருந்து தங்களையே தாழ்த்திக்கொண்டார்கள்.
அவர்களும் அவர்களுடைய மனைவியர் மக்கள் கால்நடைகள் உடன்வாழ் அன்னியர்கள் கூலியாள்கள் அடிமைகள் ஆகிய அனைவரும் இடுப்பில் சாக்கு உடை அணிந்து கொண்டனர்.
எருசலேமில் வாழ்ந்துவந்த இஸ்ரயேலிய ஆண்கள் பெண்கள் குழந்தைகள் ஆகிய அனைவரும் தலையில் சாம்பலைத் பவிக் கொண்டனர் சாக்கை விரித்துக் கோவிலின் முகப்பில் ஆண்டவர் திருமுன் குப்புற விழுந்தனர்.
பிறகு அவர்கள் பலிபீடத்தையும் சாக்கினால் மூடினார்கள் இஸ்ரயேலின் கடவுளை நோக்கி தங்கள் குழந்தைகள் அடிமைவாழ்வுக்குக் கையளிக்கப்படாதவாறும் மனைவியர் கவர்ந்து செல்லப்படாதவாறும் உரிமைச் சொத்தாகிய நகர்கள் அழிவுறாதவாறும் வேற்றினத்தார் ஏளனம் செய்யும் அளவுக்குத் திருவிடம் தீட்டுப்பட்டு இழிவுறாதவாறும் காத்திடும்படி ஒரே குரலில் மனமுருகி மன்றாடினார்கள்.
ஆண்டவர் அவர்களது குரலுக்குச் செவிசாய்த்தார் அவர்களது கடுந்துன்பத்தைக் கண்ணுற்றார் ஏனெனில் யூதேயா முழுவதிலும் எருசலேமில் எல்லாம் வல்ல ஆண்டவரது கோவில் முன்னிலையிலும் மக்கள் பல நாள் நோன்பிருந்தார்கள்.
தங்கள் தலைப்பாகைமேல் சாம்பலைத் பவிக் கொண்டு இஸ்ரயேல் இனம் அனைத்தின்மீதும் ஆண்டவர் இன்முகம் காட்டுமாறு முழுவலிமையோடும் அவரை நோக்கிக் கூக்குரலிட் டார்கள்.
இஸ்ரயேல் மக்கள் போருக்கு ஆயத்தமாகிவிட்டார்கள் மலைப்பாதைகளை மூடிவிட்டார்கள் உயர்ந்த மலையுச்சிகளைக் காவலரண் செய்து வலிமைப்படுத்தியுள்ளார்கள் சமவெளிகளில் வழித்தடைகளை அமைத்துள்ளார்கள் என்று அசீரியரின் படைத்தலைவன் ஒலோபெரினுக்குத் தெரிவிக்கப்பட்டது.
அப்பொழுது அவன் கடுஞ் சினமுற்றான் மோவாபு நாட்டுத் தலைவர்கள் அம்மோன் நாட்டுப் படைத் தலைவர்கள் கடலோராப் பகுதிகளின் ஆளுநர்கள் ஆகிய அனைவரையும் அழைத்தான்.
அம்மோனியா யாவருக்கும் தலைவரான அக்கியோர் ஒலோபெரினிடம் பின்வருமாறு கூறினார் என் தலைவரே உம் பணியாளனின் வாயினின்று வரும் சொல்லைக் கேளும்.
கல்தேயா நாட்டில் வாழ்ந்த தங்கள் மூதாதையரின் தெய்வங்களை இவர்கள் வழிபட விரும்பாததால் ஒரு காலத்தில் மெசப்பொத்தாமியாவில் குடியேறினார்கள்.
இதனால் கல்தேயர் தங்கள் தெய்வங்களின் முன்னிலையினின்று இவர்களை விரட்டியடித்தபொழுது இவர்கள் மெசப் பொத்தாமியாவுக்குத் தப்பியோடி அங்கு நீண்டநாள் தங்கியிருந்தார்கள்.
கானான் நாடெங்கும் பஞ்சம் நிலவியபொழுது அவர்கள் எகிப்து நாட்டுக்குச் சென்றார்கள் அங்கு உணவு வளம் நீடித்தவரை தங்கியிருந்தார்கள்.
ஆகையால் எகிப்து மன்னன் அவர்கள்மீது பகைமை கொண்டு செங்கல் செய்யும் கடின வேலையை அவர்கள் மீது வஞ்சகமாய்ச் சுமத்தினான் அவர்களைக் கொடுமைப்படுத்தி அடிமைகளாக்கினான்.
பின்னர் எமோரியரின் நாட்டில் குடியேறினார்கள் தங்களின் வலிமையால் கெஸ்போனியர் யாவரையும் அழித்தொழித்தார்கள் யோர்தான் ஆற்றைக் கடந்து மலைநாடு முழுவதையும் தங்கள் உடைமையாக்கிக் கொண்டார்கள்.
அவர்கள் தங்கள் கடவுள் முன்னிலையில் பாவம் செய்யாதவரையில் வளமுடன் வாழ்ந்தார்கள் ஏனெனில் அநீதியை வெறுக்கும் கடவுள் அவர்கள் நடுவே இருக்கிறார்.
ஆனால் அவர்களுக்கென்று அவர் வகுத்துக் கொடுத்திருந்த வழியைவிட்டு விலகிச் சென்றபோது அவர்கள் பல போர்களால் பெரிதும் அழிந்தார்கள் அயல்நாட்டுக்குக் கைதிகளாய்க் கொண்டு செல்லப்பட்டார்கள்.
ஆனால் இப்பொழுது அவர்கள் தங்கள் கடவுளிடம் மனந்திரும்பி வந்துள்ளார்கள் தாங்கள் சிதறடிக்கப்பட்ட இடங்களிலிருந்து திரும்பி வந்துள்ளார்கள் தங்களது திருவிடம் அமைந்துள்ள எருசலேமை மீண்டும் உரிமையாக்கிக் கொண்டுள்ளார்கள் பாழடைந்து கிடந்த மலைநாட்டில் மீண்டும் குடியேறியுள்ளார்கள்.
எனவே தலைவர் பெருமானே இப்போது இந்த மக்களிடம் தவறு ஏதேனும் காணப்பட்டால் இவர்கள் தங்களின் கடவுளுக்கு எதிராகப் பாவம் செய்திருந்தால் இவர்கள் செய்த பாவத்தை நம்மால் கண்டுபிடிக்க முடியுமானால் நாம் புறப்பட்டுச் சென்று இவர்களைப் போரில் முறியடிக்கலாம்.
ஆனால் இந்த இனத்தாரிடம் குற்றம் ஒன்றும் இல்லையானால் என் தலைவரே இவர்களைத் தாக்காது விட்டுவிடும் இல்லையெனில் இவர்களின் கடவுளாகிய ஆண்டவர் இவர்கள் சார்பாக இருந்து இவர்களைப் பாதுகாக்க நாம் அனைத்துலகின் பழிப்புக்கும் உள்ளாவோம்.
இஸ்ரயேல் இனத்தாரோடு போரிட வேண்டாம் ஏனெனில் அவர்களின் கடவுள் அவர்களைப் பாதுகாப்பார் என எங்களுக்கு இன்று இறைவாக்குரைக்க அக்கியோரே நீ யார்?
ஆனால் மன்னரின் பணியாளர்களாகிய அவர்களைக் நாங்கள் அவர்கள் எல்லாரையும் ஓர் ஆளை வீழ்த்துவதைப்போல் எளிதாகக் கொன்றழிப்போம்.
இன்று இச்சொற்களைப் பதற்றிய அக்கியோரே நீ அம்னோனியரின் கைக்கூலி நயவஞ்சகன் இன்றுமுதல் எகிப்தினின்று வெளிவந்த இந்த இனத்தை நான் பழிவாங்கும்வரை நீ என் முகத்தில் விழிக்காதே.
இப்போது என் பணியாளர்கள் உன்னை மலைநாட்டுக்குக் கொண்டு செல்வார்கள் மலைப்பாதை அருகே உள்ள நகர் ஒன்றில் உன்னை விட்டுவிடுவார்கள்.
அக்கியோரைப் பிடித்துப் பெத்பலியாவுக்குக் கொண்டு போய் இஸ்ரயேல் மக்களிடம் ஒப்படைக்கும்படி ஒலோபெரின் தன் கூடாரத்தில் பணியாற்றிய பணியாளர்களுக்குக் கட்டளையிட்டான்.
எனவே பணியாளர்கள் அவனைப் பிடித்துப் பாசறைக்கு வெளியே சமவெளிக்குக் கொண்டு சென்றார்கள் அங்கிருந்து மலைநாட்டுக்குப் போய் பெத்பலியாவின் அடிவாரத்தில் இருந்த நீரூற்றுகளை அடைந்தார்கள்.
அந்நகரின் ஆண்கள் இவர்களை மலையுச்சியில் கண்டபொழுது தங்கள் படைக்கலங்களை எடுத்துக்கொண்டு நகரிலிருந்து வெளியேறி மலையுச்சிக்கு ஏறிச்சென்றார்கள் கவண் வீசுவோர் அனைவரும் ஒலோபெரினின் பணியாளர் மீது கற்களை எறிந்து இவர்கள் மேலே ஏறிவராதவாறு தடுத்தார்கள்.
எனவே இவர்கள் மலையிடுக்கில் பதுங்கிக்கொண்டு அக்கியோரைக் கட்டி மலையடிவாரத்தில் கிடத்தி விட்டுத் தங்கள் தலைவனிடம் திரும்பினார்கள்.
அப்பொழுது இஸ்ரயேலர் தங்கள் நகரிலிருந்து கீழே இறங்கி வந்து அக்கியோரைக் கட்டவிழ்த்துப் பெத்பலியாவுக்கு அழைத்துச் சென்று தங்கள் நகரப் பெரியோர்முன்அவரை நிறுத்தினர்.
அக்காலத்தில் சிமியோன் குலத்தைச் சேர்ந்த மீக்காவின் மகன் ஊசியா கொதொகியேலின் மகன் காபிரி மெல்கியேலின் மகன் கார்மி ஆகியோர் நகரப் பெரியோராய் விளங்கினர்.
அவர் மறுமொழியாக ஒலோபெரினின் ஆட்சி மன்றத்தில் நடந்தது அசீரியரின் தலைவர்கள் முன்னிலையில் தான் எடுத்துச்சொன்னது இஸ்ரயேல் இனத்தாருக்கு எதிராகத் தான் செய்யவிருந்ததை ஒலோபெரின் இறுமாப்புடன் உரைத்தது ஆகிய அனைத்தையும் அவர்களுக்குத் தெரிவித்தார்.
விண்ணகக் கடவுளாகிய ஆண்டவரே எங்கள் பகைவர்களின் இறுமாப்பைப் பாரும் எங்களுடைய இனத்தாரின் தாழ்நிலையைக் கண்டு மனமிரங்கும்.
மறுநாள் ஒலோபெரின் தன் படை முழுவதற்கும் தன்னுடன் சேர்ந்து போரிட வந்திருந்த எல்லா வீரர்களுக்கும் கட்டளையிட்டு பெத்பலியாவை எதிர்த்துப் படையெடுத்துச் சென்று இஸ்ரயேலருக்கு எதிராய்ப் போர்தொடுக்கவும் கூறினான்.
அன்றே படைவீரர் யாவரும் அணிவகுத்துச் சென்றனர் அவர்களின் எண்ணிக்கை வருமாறு காலாட் படையினர் ஓர் இலட்சத்து எழுபதாயிரம் குதிரைப் படையினர் பன்னிரண்டாயிரம் மற்றும் தேவையான பொருள்களைக் கால்நடையாய் எடுத்துச் சென்றோர் மாபெரும் தொகையினர்.
அவர்கள் பெத்பலியாவுக்கு அருகே பள்ளத்தாக்கில் நீருற்றையொட்டிப் பாசறை அமைத்தார்கள் அகல அளவில் தோத்தானிலிருந்து பெல்பாயிம்வரையும் நீள அளவில் பெத்பலியாவிலிருந்து எஸ்திரலோனுக்கு எதிரே இருந்த கியமோன்வரையும் பரவியிருந்தார்கள்.
இஸ்ரயேலருடைய நகருக்குச் செல்லும் வழிகளை மேற்பார்வையிட்டான் நீரூற்றுகளைத் தேடிப்பார்த்துக் கைப்பற்றி படைவீரர்களை அவற்றுக்குக் காவலாக நிறுத்தினான் பிறகு தன் படையிடம் திரும்பினான்.
இந்த இஸ்ரயேல் மக்கள் தங்கள் ஈட்டிகளையல்ல தாங்கள் வாழும் உயர்ந்த மலைகளையே நம்பியிருக்கிறார்கள் ஏனென்றால் அவர்களுடைய மலையுச்சிகளுக்கு ஏறிச் செல்வது எளிதன்று.
இதற்கிடையில் நாங்களும் எங்கள் ஆள்களும் அருகில் உள்ள மலையுச்சிகளுக்கு ஏறிச்சென்று அங்குப் பாசறை அமைத்து ஒருவரும் நகரைவிட்டு வெளியேறாதவாறு பார்த்துக்கொள்வோம்.
அவர்களும் அவர்களின் மனைவியரும் மக்களும் பசியால் நலிவுறுவார்கள் வாளுக்கு இரையாகுமுன்பே தாங்கள் வாழும் நகரின் தெருக்களில் அவர்கள் மடிந்துகிடப்பார்கள்.
எனவே அம்மோனியப் படைவீரர்கள் அசீரியப் படைவீரர்கள் ஜயாயிரம் பேருடன் சேர்ந்து முன்னேறிச் சென்று பள்ளத்தாக்கில் பாசறை அமைத்து இஸ்ரயேலருக்குத் தண்ணீர் கிடைக்காதவாறு அவர்களின் நீரூற்றுகளைக் கைப்பற்றினார்கள்.
ஏசாவின் மக்களும் அம்மோனியரும் ஏறிச்சென்று மலை நாட்டில் தோத்தானுக்கு எதிரே பாசறை அமைத்தார்கள் தங்களுள் சிலரைத் தென் கிழக்கில் எக்ரபேலுக்கு எதிரில் அனுப்பினார்கள்.
உள்ளம் தளர்ந்துபோன இஸ்ரயேலர் தங்கள் கடவுளாகிய ஆண்டவரை நோக்கிக் கதறினர் ஏனெனில் அவர்களைச் சூழ்ந்துகொண்ட பகைவர்களிடமிருந்து தப்பிக்க வழியே இல்லை.
காலாட்படை தேர்ப்படை குதிரைப்படை அடங்கிய அசீரியரின் படைத்திரள் முழவரும் முப்பத்துநான்கு நாள் இஸ்ரயேலரைச் சூழ்ந்து கொள்ள பெத்பலியாவில் வாழ்ந்தவர்கள் அனைவருடைய தண்ணீர்க் கலன்களும் வெறுமையாயின.
அவர்களின் குழந்தைகள் சோர்வுற்றார்கள் பெண்களும் இளைஞர்களும் தாகத்தால் மயக்கமடைந்து நகரின் தெருக்களிலும் வாயில்களிலும் விழுந்து கிடந்தார்கள் ஏனெனில் அவர்களிடம் வலுவே இல்லை.
விண்ணையும் மண்ணையும் நம் கடவுளையும் நம் மூதாதையரின் ஆண்டவரையும் உங்களுக்கு எதிர்ச் சாட்சிகளாக அழைக்கிறோம் அவர் நம் பாவங்களுக்கு ஏற்பவும் நம் மூதாதையரின் பாவங்களுக்கு ஏற்பவும் நம்மைத் தண்டிப்பவர்.
அவர்கள் நகரின் மதில்களுக்கும் கோட்டைகளுக்கும் சென்றார்கள் பெண்களும் பிள்ளைகளும் அவரவர் தம் வீடுகளுக்குத் திரும்பினார்கள் நகரெங்கும் மக்கள் பெரிதும் சோர்வுற்றிருந்தார்கள்.
யூதித்து மெராரியின் மகள் மெராரி ஓசின் மகன் ஓசு யோசேப்பின் மகன் யோசேப்பு ஓசியேலின் மகன் ஓசியேல் எல்க்கியாவின மகன் எல்க்கியா அனனியாவின் மகன் அனனியா கிதியோனின் மகன் கிதியோன் ரெபாயிம் மகன் ரெபாயிம் அகித்பபின் மகன் அகித்பபு எலியாவின் மகன் எலியா இல்க்கியாவின் மகன் இல்க்கியா எலியாபின் மகன் எலியாபு நத்தனியேலின் மகன் நத்தனியேல் சலாமியேலின் மகன் சலாமியேல் சரசதாயின் மகன் சரசதாய் இஸ்ரயேலின் மகன்.
அவர் தம் வயலில் கதிர்களைச் சேர்த்துக் கட்டிக் கொண்டிருந்தவர்களை மேற்பார்வையிட்டபொழுது கடும் வெயில் அவரது தலையைத் தாக்கவே அவர் படுத்த படுக்கையானார் பின் தம் நகரான பெத்பலியாவில் உயிர் துறந்தார் தோத்தானுக்கும் பால்மோனுக்கும் இடையில் இருந்த வயலில் தம் மூதாதையரின் கல்லறையில் அடக்கம் செய்யப்பட்டார்.
தம் கைம்மைக் காலத்தில் ஓய்வுநாளுக்கு முந்தினநாளும் ஓய்வுநாள் அன்றும் அமாவாசைக்கு முந்தின நாளும் அமாவாசை அன்றும் இஸ்ரயேல் இனத்தாருக்குரிய திருநாள்கள் மகிழ்ச்சியின் நாள்கள்தவிர மற்ற நாள்களில் நோன்பிருந்துவந்தார்.
தண்ணீர்ப் பஞ்சத்தால் மக்கள் மிகவும் சோர்வுற்று ஆளுநருக்கு எதிராகக் கூறியிருந்த கடுஞ் சொற்களையும் ஜந்து நாள்களுக்குப்பின் நகரை அசீரியரிடம் கையளிக்கப் போவதாக ஊசியா ஆணையிட்டுக் கூறியிருந்த அனைத்தையும் யூதித்து கேள்வியுற்றார்.
உடனே தம் நகரின் மூப்பர்களை ஊசியா காபிரி கார்மி ஆகியோரை அழைத்து வருமாறு தன் உடைமைகளையெல்லாம் கண்காணித்துவந்த தம் பணிப்பெண்ணை அனுப்பிவைத்தார்.
மூப்பர்கள் வந்தபோது யூதித்து பெத்பலியாவில் வாழும் மக்களின் ஆளுநர்களே நான் சொல்வதைக் கேளுங்கள் இன்று மக்களிடம் நீங்கள் கூறிய சொற்கள் முறையற்றவை.
ஆண்டவர் தம் மனத்தை மாற்றி குறித்த நாளுக்குள் நமக்கு உதவி அளிக்காவிடில் இந்த நகரை நம் எதிரிகளிடம் ஒப்புவிக்கப்போவதாக நீங்கள் உறுதி அளித்துக் கடவுள்மேல் ஆணையிட்டிருக்கிறீர்கள்.
இந்த ஜந்து நாள்களில் நமக்கு உதவிபுரிய அவருக்கு விருப்ப மில்லை என்றாலும் அவருக்கு விருப்பமான எந்த நேரத்திலும் நம்மைப் பாதுகாக்கவோ நம் பகைவர்கள் காண நம்மை அழித்து விடவோ அவருக்கு ஆற்றல் உண்டு.
நம் கடவுளாகிய ஆண்டவரின் திட்டங்களுக்கு நிபந்தனை விதிக்காதீர்கள் ஏனெனில் மனிதரை அச்சுறுத்துவதுபோலக் கடவுளை அச்சுறுத்த முடியாது மானிடரை மன்றாட்டினால் மாற்றுவதுபோல் ஆண்டவரையும் மாற்ற முடியாது.
முற்காலத்தில் நடந்ததுபோல நம் தலைமுறையில் நாம் வாழும் இக்காலத்தில் நம்மில் எந்தக் குலமோ குடும்பமோ நாடோ நகரமோ கையால் உருவாக்கப்பட்ட சிலைகளைத் தெய்வங்களாக வணங்கியதில்லை.
நம் சகோதரர்களின் படுகொலை நாட்டின் சிறைப்பட்ட நிலை நமது உரிமைச் சொத்தின் பாழ்நிலை ஆகியவற்றுக்கெல்லாம் நாம் அடிமைகளாய் இருக்கும் இடமெங்கும் வேற்றினத்தார் நடுவே நாம் பொறுப்பு ஏற்கச்செய்வார்.
அவர் ஆபிரகாமுக்கு என்ன செய்தார் என்பதையும் ஈசாக்கை எவ்வாறு சோதித்தார் என்பதையும் யாக்கோபு தம் தாய்மாமன் லாபானின் ஆடுகளை வட மெசப்பொத்தாமியாவில் மேய்ந்துகொண்டிருந்த போது அவருக்கு என்ன நிகழ்ந்தது என்பதையும் எண்ணிப்பாருங்கள்.
ஆண்டவர் இவ்வாறு அவர்களின் உள்ளங்களைச் சோதித்தறியும் பொருட்டு அவர்களை நெருப்பில் புடமிட்டதுபோல நம்மைப் புடமிடவில்லை நம்மைப் பழிவாங்கவுமில்லை.
ஆனால் மக்கள் கடுந்தாகங் கொள்ளவே நாங்கள் முன்பு உறுதி கூறியவாறு செயலாற்றவும் அதை மீறாதவாறு ஆணையிடவும் எங்களைக் கட்டாயப்படுத்தினார்கள்.
அதற்கு ஊசியாவும் ஆளுநர்களும் அவரிடம் நலமே சென்றுவா கடவுளாகிய ஆண்டவர் நம் பகைவர்களைப் பழிவாங்க உன்னை வழி நடத்தட்டும் என்றார்கள்.
அவர்கள் ஒரு கன்னிப் பெண்ணைக் கறைப்படுத்துவதற்காக அவளது இடைக் கச்சையைத் தளர்த்தினார்கள் அவளை இழிவுபடுத்துவதற்காக அவளது ஆடையைக் கிழித்தார்கள் அவளைப் பழிக்குள்ளாக்குவதற்காக அவளது கருப்பையைத் தீட்டுப்படுத்தினார்கள்.
எனவே அவர்களின் ஆளுநர்கள் வஞ்சனையால் கறைபட்ட அவர்களது படுக்கை குருதி தோய்ந்திருக்கச் செய்தீர் அடிமைகளை அவர்களுடைய தலைவர்களோடும் தலைவர்களை அவர்களுடைய அரியணைகளோடும் அடித்து நொறுக்கினீர்.
மேலும் அவர்களுடைய மனைவியர் கவர்ந்து செல்லப்படவும் புதல்வியர் சிறைப்படுத்தப்படவும் கொள்ளைப் பொருள்கள் அனைத்தும் உம் அன்பான மக்களால் பகிர்ந்துகொள்ளப்படவும் நீர் ஒப்புவித்தீர்.
உம் மக்கள் உம்மீது பற்றார்வம் கொண்டு தங்கள் குருதியால் ஏற்பட்ட தீட்டை அருவருத்து நீர் உதவி அளிக்கும்படி உம்மை மன்றாடினார்கள்.
அப்போது நடந்தவை அதற்கு முன்னும் பின்னும் நடந்தவை ஆகிய அனைத்தையும் செய்தவர் நீரே இப்போது நிகழ்வனவற்றையும் இனி நிகழ விருப்பனவற்றையும் நீரே திட்டமிட்டுள்ளீர்.
நீர் திட்டமிட்டவை அனைத்தும் உம்முன் நின்று இதோ உள்ளோம் என்றன உம் வழிகளெல்லாம் ஆயத்தமாய் உள்ளன உம் தீர்ப்பு முன்னறிவு மிக்கது.
இப்போது அசீரியர்கள் பெருந்திரளான படையோடு வந்திருக்கிறார்கள் தங்கள் குதிரைகளின் பொருட்டும் குதிரை வீரர்களின் பொருட்டும் இறுதிமாப்புக் கொண்டுள்ளார்கள் தங்கள் காலாட்களின் வலிமையால் செருக்குக் கொண்டுள்ளார்கள் கேடயம் ஈட்டி வில் கவண் ஆகியவற்றில் நம்பிக்கை கொண்டுள்ளார்கள்.
உமது ஆற்றலால் அவர்களது வலிமையை அடக்கிவிடும் உமது சினத்தால் அவர்களின் திறத்தை அழித்துவிடும் ஏனெனில உமது பலிபீடத்தின் கொம்புகளை வாளால் நொறுக்கவும் அவர்கள் திட்டமிட்டுள்ளார்கள்.
அவர்களுடைய இறுமாப்பை உற்றுநோக்கும் அவர்கள் தலைமேல் உமது சினத்தைக் கொட்டும் எனது திட்டத்தைச் செயல்படுத்தக் கைம்பெண்ணாகிய எனக்கு வலிமை தாரும்.
என் உதடுகளின் வஞ்சனையால் அடிமையை அவனுடைய ஆளுநனோடும் ஆளுநனை அவனுடைய பணியாளனோடும் தாக்கி வீழ்த்தும் அவர்களது செருக்கை ஒரு பெண்ணின் கைவன்மையால் நொறுக்கிவிடும்.
நீர் தாழ்ந்தேரின் கடவுள் ஒடுக்கப்பட்டோரின் துணைவர் நலிவுற்றோரின் ஆதரவாளர் கைவிடப்பட்டோரின் காவலர் நம்பிக்கையற்றோரின் மீட்பர்.
என் மூதாதையின் கடவுளே என் வேண்டுதலைக் கனிவோடு கேளும் இஸ்ரயேலின் உரிமைச்சொத்தாகிய இறைவா விண்ணுக்கும் மண்ணுக்கும் ஆண்டவரே நீரூற்றுகளைப் படைத்தவரே படைப்புகளுக்கெல்லாம் மன்னரே என் மன்றாட்டுக்குப் பரிவோடு செவிசாயும்.
ஊமது உடன்படிக்கைக்கும் உமது பய இல்லத்துக்கும் சீயோன் மலைக்கும் உம் மக்கள் உரிமையாக்கிக் கொண்ட இல்லங்களுக்கும் எதிராகக் கொடியவற்றைத் திட்டமிட்டுள்ளோரை என் வஞ்சகச் சொற்கள் காயப்படுத்திக் கொல்லச் செய்யும்.
நீரே கடவுள் என்றும் எல்லா ஆற்றலும் வலிமையும் கொண்ட கடவுள் என்றும் இஸ்ரயேல் இனத்தைப் பாதுகாப்பவர் உம்மைத் தவிர வேறு எவரும் இல்லை என்றும் உம் மக்களினம் முழுவதும் அதன் எல்லாக் குலங்களும் அறியச் செய்யும்.
தாம் விழுந்துகிடந்த இடத்திலிருந்து எழுந்தார் தம் பணிப்பெண்ணை அழைத்தார் தாம் ஓய்வுநாள்களிலும் திருநாள்களிலும் தங்கிவந்த வீட்டுக்கு இறங்கிச் சென்றார்.
தாம் அணிந்திருந்த சாக்கு உடையை அகற்றினார் கைம் பெண்ணுக்குரிய ஆடைகளை களைந்தார் நீராடி விலையுயர்ந்த நறுமண எண்ணெய் பூசி வாரி முடித்துத் தலைமீது மணிமுடியை வைத்துக் கொண்டார் தம் கனவர் மனாசே இருந்தபோது தாம் உடுத்தியிருந்த பகட்டான ஆடைகளை அணிந்துகொண்டார்.
தம்மைக் காணும் ஆண்கள் அனைவருடைய கவனத்தையும் ஈர்க்கும்வண்ணம் காலில் மிதியடி அணிந்தார் சிலம்பு கைவளை மோதிரம் காதணி போன்ற தம் அணிகலன்கள் அனைத்தையும் அணிந்து தம்மைப் பெரிதும் அழகுபடுத்திக் கொண்டார்.
தும் பணிப்பெண்ணிடம் திராட்சை இரசம் நிறைந்த தோல்பையையும் எண்ணெய் அடங்கிய குப்பியையும் கொடுத்தார் வறுத்த தானியம் உலர்ந்த பழங்கள் நல்ல அப்பங்கள் ஆகியவற்றை ஒரு பையிலிட்டு நிறைந்தார்.
அவர்கள் இருவரும் பெத்பலியா நகர வாயிலை நோக்கிச் சென்றார்கள் அங்கு ஊசியாவும் நகர மூப்பர்களான காபிரியும் கார்மியும் நின்று கொண்டிருக்கக் கண்டார்கள்.
எங்கள் மூதாதையரின் கடவுள் உன்மீது அருள் பொழிவாராக இஸ்ரயேல் மக்களின் மாட்சியும் எருசலேமின் மேன்மையும் விளங்க உன் திட்டங்களை நிறைவேற்றுவாராக என்று வாழ்த்தினார்கள்.
அதற்கு அவர் நான் ஓர் எபிரேயப் பெண் ஆனால் எபிரேயர்களிடமிருந்து தப்பி ஓடிக்கொண்டிருக்கிறேன் எனெனில் அவர்கள் உங்களுக்கு இரையாகப் போகிறார்கள்.
இத்தகைய பெண்களைத் தங்களிடையே கொண்டிருக்கும் இந்த மக்களை யாரே இழிவாகக் கருதுவர் இவர்களுள் ஓர் ஆணைக்கூட உயிரோடு விட்டுவைப்பது நல்லதன்று.
அப்போது பொன் மரகதம் விலையுயர்ந்த கற்கள் பதிக்கப்பட்ட கருஞ்சிவப்புத் துணியாலான மேற்கவிகையின்கீழ்த் தன் படுக்கையில் ஒலோபெரின் ஓய்வு கொண்டிருந்தான்.
ஒலோபெரின் யூதித்தை நோக்கி பெண்ணே துணிவுகொள் அஞ்சாதே அனைத்துலகுக்கும் மன்னராகிய நெபுகத்னேசருக்குப் பணிபுரிய முன்வரும் எவருக்கும் நான் ஒருபோதும் தீங்கிழைத்ததில்லை.
இப்பொழுதும் மலைப்பகுதியில் வாழும் உன் இனத்தார் என்னைப் புறக்கணியாதிருந்தால் நான் அவர்களுக்கு எதிராகப் போர் தொடுக்க முனைந்திருக்கமாட்டேன்.
உம் பணிப்பெண்ணான என் சொற்படி நீர் நடந்தால் கடவுள் உமக்கு முழு வெற்றி அளிப்பார் என் தலைவராகிய நீர் மேற்கொள்ளும் முயற்சிகளில் தோல்வியே காணமாட்டீர்.
அனைத்துலகின் மன்னரான நெபுகத்னேசரின் உயிர்மேல் ஆணை எல்லா உயிர்களையும் நெறிப்படுத்த உம்மை அனுப்பியுள்ள அவருடைய ஆற்றல் மேல் ஆணை மனிதர்கள் மட்டும் உம் வழியாக நெபுகத்னேசருக்குப் பணிவிடை செய்வதில்லை காட்டு விலங்குகள் கால்நடைகள் வானத்துப் பறவைகள் ஆகியவையும் அவருக்கும் அவருடைய வீட்டார் அனைவருக்கும் பணிந்து உமது ஆற்றலால் உயிர் வாழ்கின்றன.
நாடு முழுவதிலும் நீரே தலைசிறந்தவர் என்றும் அறிவாற்றலில் வல்லவர் என்றும் போர்த் திறனில் வியப்புக்குரியவர் என்றும் உலகம் முழவதும் அறியும்.
அக்கியோர் உமது ஆட்சிமன்றத்தில் அறிவித்தவற்றை நாங்களும் கேள்வியுற்றோம் ஏனெனில் பெத்பலியாவின் ஆள்கள் அவரை உயிரோடு விட்டுவைத்ததால் அவர் உம்மிடம் சொல்லியிருந்த அனைத்தையும் அவர்களுக்கும் அறிவித்தார்.
எம் இனத்தார் தங்கள் கடவுளுக்கு எதிராகப் பாவம் செய்தாலொழிய அவர்களை யாரும் தண்டிக்க முடியாது வாள்கூட அவர்களுக்கு தீங்கிழைக்க முடியாது.
ஏனெனில் அவர்களுடைய பாவம் அவர்களை ஆட்கொண்டுவிட்டதால் அவர்கள் தீமை செய்யும்போதெல்லாம் தங்கள் கடவுளுக்குச் சினமூட்டுகிறார்கள்.
தங்கள் உணவுப்பொருள்கள் தீர்ந்துபோனதாலும் அவர்கள் தங்கள் கால்நடைகளைக் கொல்ல முடிவு செய்தார்கள் மேலும் உண்ணக் கூடாது என்று கடவுள் தம் சட்டத்தால் விலக்கிவைத்திருந்தவற்றை உண்ணவும் உறுதிபூண்டார்கள்.
எருசலேமில் உள்ள எங்களின் கடவுள் திருமுன் பணியாற்றும் குருக்களுக்கென்று பய்மைப்படுத்தி ஒதுக்கி வைக்கப்பட்ட தானியங்களின் முதற் பலன் திராட்சை இரசம் எண்ணெய் இவற்றில் பத்திலொரு பங்கு ஆகியவற்றைப் பொது மக்களுள் யாரும் தங்கள் கையால் தொடவும் கூடாது என்று திருச்சட்டம் விலக்கியிருந்தும் அவர்கள் அவற்றைத் தங்களுக்கே பயன்படுத்திக்கொள்ள முடிவு செய்தார்கள்.
எருசலேமில் வாழ்ந்த மக்களும் இவ்வாறு செய்து வந்தபடியால் ஆட்சி மன்றத்தின் இசைவு பெற்று வர எருசலேமுக்கு ஆளனுப்பியிருக்கிறார்கள்.
ஒலோபெரின் அவரிடம் நீ கொண்டு வந்துள்ள உணவுப்பொருள்கள் தீர்ந்து போகுமானால் அவை போன்ற உணவை உனக்குக் கொடுக்க எவ்வாறு எங்களால் முடியும்?
என் தலைவரே உம் உயிர்மேல் ஆணை உம் அடியவள் என்னிடம் உள்ள உணவுப் பொருள்கள் தீர்ந்து போவதற்கு முன்னரே ஆண்டவர் தாம் திட்டமிட்டுள்ளதை என் வழியாய்ச் செயல்படுத்துவார் என்றார் யூதித்து.
யூதித்து மூன்று நாள் பாளையத்தில் தங்கியிருந்தார் இரவுதோறும் பெத்பலியாவின் பள்ளத்தாக்குக்குச் சென்று பாளையத்தின் அருகில் இருந்த நீரூற்றில் குளிப்பார்.
குளித்து முடித்தபின் தம் இனத்து மக்களுக்கு வெற்றி அளிக்கும் வழியைத் தமக்குக் காட்டுமாறு இஸ்ரயேலின் கடவுளாகிய ஆண்டவரை மன்றாடுவார்.
தன் உடைமைகள் அனைத்துக்கும் பொறுப்பாய் இருந்த பகோவா என்ற உயிர் அலுவலரிடம் நீர் உடனே சென்று உம் பொறுப்பில் உள்ள அந்த எபிரேயப் பெண் வந்து நம்மோடு உண்டு பருக இணங்கச் செய்யும்.
ஒலோபெரினிடமிருந்து பகோவா வெளியேறி யூதித்திடம் சென்று என் தலைவர் முன்னிலையில் பெருமை அடையவும் எங்களோடு திராட்சை மது அருந்தி மகிழ்ந்திருக்கவும் நெபுகத்னேசரின் அரண்மனையில் பணியாற்றும் அசீரியப் பெண்களுள் ஒருத்தி போல மாறவும் இத்துணை அழகு வாய்ந்த பெண்மணியாகிய தாங்கள் தயங்காமல் வரவேண்டும் என்றான்.
அவருடைய பணிப்பெண் அவருக்குமுன்னே சென்றாள் யூதித்து நாள்தோறும் உணவு அருந்துகையில் விரித்து அமர்வதற்காகப் பகோவா கொடுத்திருந்த கம்பளத்தை ஒலேபெரினுக்கு முன்னிலையில் பணிப்பெண் தரையில் விரித்தாள்.
ஒலேபெரினுடைய உள்ளம் மகிழ்ச்சியால் துள்ளியது அவனது மனம் கிளர்ந்தெழுந்தது அவரைக் கண்ட நாள்முதலே அவரோடு உறவு கொள்ள வாய்ப்புத் தேடியிருந்ததால் இப்பொழுது அவரை அடைய அவன் ஏக்கம் கொண்டான்.
பகோவா அலுவலர்களைத் தன் தலைவன் முன்னிலையிலிருந்து வெளியே அனுப்பிவிட்டு கூடாரத்துக்கு வெளியிலிருந்து விருந்தினால் களைப்புற்றிருந்ததால் அவர்களும் படுக்கச் சென்றார்கள்.
யூதித்து தம் பணிப்பெண்ணிடம் படுக்கையறைக்கு வெளியே நிற்கும்படியும் நாள்தோறும் செய்துவந்தது போலத் தாம் வெளியே வரும்வரை காத்திருக்கும்படியும் கூறினார் வேண்டுதல் செய்யத் தாம் புறப்பட விருப்பதாக அவளிடம் சொன்னார் இதையே பகோவாவிடமும் தெரிவித்திருந்தார்.
ஒலோபெரினின் படுக்கை அருகே யூதித்து நின்றுகொண்டு ஆண்டவரே எல்லாம் வல்ல கடவுளே எருசலேமின் மேன்மைக்காக இவ்வேளையில் நான் செய்யவிருப்பதைக் கண்ணோக்கும்.
உமது உரிமைச் சொத்தாகிய இஸ்ரயேலுக்குத் துணை புரியவும் எங்களுக்கு எதிராக எழுந்துள்ள பகைவர்களை அழிக்கும்படி நான் செய்த சூழ்ச்சியைச் செயல்படுத்தவும் இதுவே தக்க நேரம் என்று தமக்குள் சொல்லிக் கொண்டார்.
அவனது உடலைப் படுக்கையிலிருந்து கீழே தள்ளினார் மேற்கவிகையைத் பண்களிலிருந்து இறக்கினார் சிறிது காலம்தாழ்த்தி வெளியே சென்று ஒலோபெரினின் தலையைத் தம் பணிப்பெண்ணிடம் கொடுத்தார்.
பிறகு அவர்கள் இருவரும் தங்கள் வழக்கம்போல வேண்டுதல் செய்ய ஒன்றாய் வெளியேறினார்கள் பாளையத்தின் வழியாய்ச் சென்று பள்ளத்தாக்கைச் சுற்றி மலைமீது ஏறிப் பெத்பலியாவுக்குப் போய் அதன் வாயிலை அடைந்தார்கள்.
கடவுள் நம் கடவுள் நம்மோடு இருக்கிறார் அவர் இஸ்ரயேலருக்குத் தம் வலிமைமையும் நம் பகைவர்களுக்கு எதிராய்த் தம் ஆற்றலையும் இன்று வெளிப்படுத்தியுள்ளார் என்று கத்தினார்.
பிறகு பையிலிருந்து ஒலோபெரினின் தலையை வெளியே எடுத்து அவர்களிடம் காட்டி இதோ அசீரியப் படைத் தலைவன் ஒலோபெரினின் தலை இதோ மேற்கவிகை இதன்கீழ்தான் அவன் குடிமயக்கத்தில் விழுந்து கிடந்தான்.
மக்கள் யாவரும் பெரிதும் மலைத்துப்போயினர் தலை குனிந்து கடவுளைத் தொழுது எங்கள் கடவுளே நீர் போற்றி நீரே இன்று உம் மக்களின் பகைவர்களை அழித்தொழித்தீர் என்று ஒருவாய்ப்படப் போற்றினர்.
விண்ணையும் மண்ணையும் படைத்த கடவுளாகிய ஆண்டவர் போற்றி அவரே நம் பகைவர்களின் தலைவனது தலையை வெட்டி வீழ்த்த உன்னை வழிநடத்தியிருக்கிறார்.
இதனால் இறவாப் புகழ் பெறக் கடவுள் உனக்கு அருள்வாராக நலன்களால் உன்னை நிரப்புவாராக ஏனெனில் நம் மக்களினத்தார் ஒடுக்கப்பட்டபோது நீ உன் உயிரைப் பணயம் வைத்தாய் நம் கடவுள் திருமுன் நேர்மையாக நடந்து நமக்கு வரவிருந்த பேரழிவைத் தடுத்துவிட்டாய் என்றார்.
பொழுது விடிந்து கதிரவன் எழுந்தவுடன் நீங்கள் அனைவரும் படைக்கலன்களை எடுத்துக்கொள்ளுங்கள் உங்களுள் வலிமை படைத்த அனைவரும் புறப்பட்டு தங்களுக்கு ஒரு படைத்தலைவனை அமர்த்திக் கொண்டு சமவெளியில் உள்ள அசீரியரின் முன்னணிக் காவலரைத் தாக்க இறங்குவதுபோல நகரைவிட்டு வெளியேறுங்கள் ஆனால் கீழே இறங்கிச் செல்ல வேண்டாம்.
உடனே அசீரியக் காவலர்கள் தங்களுடைய படைக்கலங்களை எடுத்துக்கொண்டு தங்கள் பாளையத்துக்குள் நுழைவார்கள் தங்கள் படைத் தலைவர்களை எழுப்புவார்கள்.
அப்பொழுது நீங்களும் இஸ்ரயேல் நாட்டு எல்லைகளில் வாழும் அனைவரும் அவர்களைத் துரத்திச் சென்று வழியிலேயே அவர்களை வெட்டி வீழ்த்துங்கள்.
மக்கள் அவரைத் பக்கிவிட அவர் யூதித்தின் காலடியில் விழுந்து வணங்கி அவரிடம் யூதாவின் கூடாரங்களிலெல்லாம் நீர் புகழப் பெறுவீராக எல்லா நாடுகளிலும் உமது பெயரைக் கேள்விப்படுவோர் அனைவரும் அச்சம் கொள்வர்.
எனவே யூதித்து தாம் வெளியேறிச் சென்ற நாள்முதல் அவர்களோடு பேசிக் கொண்டிருந்த அந்நேரம்வரை ஆற்றியிருந்த செயல்கள் அனைத்தையும் மக்கள் முன்னிலையில் அக்கியோரிடம் விரித்துரைத்தார்.
இஸ்ரயேலரின் கடவுள் செய்திருந்த அனைத்தையும் அக்கியோர் கண்டு அவர்மீது ஆழ்ந்த நம்பிக்கைகொண்டார் விருத்தசேதனம் செய்துகொண்டு இஸ்ரயேல் இனத்தோடு தம்மை இணைத்துக்கொண்டார்.
பொழுது புலர்ந்தவுடன் இஸ்ரயேலர் ஒலோபெரினின் தலையை மதில்மேல் தொங்கவிட்டார்கள் பிறகு எல்லாரும் தங்கள் படைக்கலங்களை எடுத்துக் கொண்டு அணி அணியாக மலைப்பாதைகளில் இறங்கிச் சென்றார்கள்.
ஆகவே பகோவா உள்ளே சென்று கூடாரத்தின் கதவைத் தட்டினான் ஏனெனில் ஒலோபெரின் யூதித்துடன் உறங்குவதாக நினைத்துக்கொண்டிருந்தான்.
அசீரியப் படைத்தலைவர்கள் இதைப் பற்றிக் கேள்விப்பட்டபோது தங்கள் மேலாடையைக் கிழித்துக்கொண்டார்கள் பெரிதும் கலக்கமுற்றார்கள்.
அச்சமும் நடுக்கமும் அவர்களை ஆட்கொள்ள அவர்கள் எல்லாரும் ஒருவர் மற்றவருக்காகக் காத்திராமல் சிதறி ஓடினார்கள் சமவெளியிலும் மலையிலும் இருந்த பாதைகளிலெல்லாம் தப்பியோடினார்கள்.
பெத்துமஸ்தாயிம் பேபாய் கோபா கோலா ஆகிய நகரங்களுக்கும் இஸ்ரயேலின் எல்லா எல்லைகளுக்கும் ஊசியா ஆளனுப்பி நிகழ்ந்தவற்றைத் தெரியப்படுத்தினார் மேலும் அவர்கள் அனைவரும் தங்களுடைய பகைவர்கள்மேல் பாய்ந்து அழித்தொழிக்கத் பண்டினார்.
இஸ்ரயேல் மக்கள் அனைவரும் இதைக் கேள்வியுற்று ஒன்றுசேர்ந்து எதிரிகள்மீது பாய்ந்து கோபாவரையிலும் துரத்தித் தாக்கினார்கள்.
அவ்வாறே எருசலேம் மக்களும் மலைநாட்டு மக்கள் அனைவரும் அவர்களோடு சேர்ந்து கொண்டார்கள் ஏனெனில் பகைவர்களது பாசறையில் நிகழ்ந்தவற்றை அவர்கள் அறிந்திருந்தார்கள்.
கிலயாத்தினரும் கலிலேயரும் பகைவர்களது படையைப் பக்கவாட்டில் தாக்கித் தமஸ்குவையும் அதன் எல்லைகளையும் தாண்டி அவர்களைப் படுகொலை செய்தார்கள்.
பெத்பலியாவில் எஞ்சியிருந்தோர் அசீரியரின் பாளையத்தைத் தாக்கினர் அதைச் சூறையாடிப் பெருஞ்செல்வங்களைச் சேர்த்துக் கொண்டனர்.
இஸ்ரயேலுக்கு ஆண்டவர் செய்திருந்த நன்மைகளை நேரில் காணவும் யூதித்தைச் சந்தித்துப் பாராட்டவும் தலைமைக் குரு யோவாக்கிமும் எருசலேமில் வாழ்ந்து வந்த இஸ்ரயேல் மக்களின் ஆட்சி மன்ற உறுப்பினர்களும் வந்தார்கள்.
ஒலோபெரினின் கூடாரம் வெள்ளித் தட்டுகள் படுக்கைகள் கிண்ணங்கள் மற்றப் பொருள்கள் அனைத்தையும் யூதித்துக்குக் கொடுத்தார்கள்.
இஸ்ரயேலின் ஆண்கள் அனைவரும் படைக்கலங்கள் தாங்கியவர்களாய் மாலைகள் சூடிக்கொண்டு புகழ்ப்பாக்களைப் பாடியவண்ணம் பின்சென்றார்கள்.
உன் எல்லைகளைத் தீக்கிரையாக்குவேன் உன் இளைஞர்களை வாளுக்கிரையாக்குவேன் உன் குழந்தைகளைத் தரையில் அடித்துக் கொல் வேன் உன் சிறுவர்களைக் கவர்ந்து செல்வேன் உன் கன்னிப் பெண்களைக் கொள்ளைப் பொருளாகக் கொண்டுபோவேன் என்று அசீரியன் அச்சுறுத்தினான்.
வலிமைவாய்ந்த அவனை இளைஞர் வெட்டி வீழ்த்தவில்லை அரக்கர்கள் அடித்து நொறுக்கவில்லை உயரமான இராட்சதர்கள் தாக்கவில்லை ஆனால் மெராரியின் மகள் யூதித்து தம் முக அழகால் அவனை ஆற்றல் இழக்கச் செய்தார்.